Market Timing P.M. – บล.กสิกรไทย
Support : 1605, 1600 Resistance : 1623, 1630-1635 SET เ …
11 ต.ค. 2562

Support : 1605, 1600
Resistance : 1623, 1630-1635
SET เคลื่อนไหวอยู่ระหว่าง 1613-1618 ขณะที่ ปิดตลาดในช่วงเช้าอยู่ที่ระดับ 1616.54 จุด เพิ่มขึ้น 9.04 จุด หรือ +0.56% ด้วยมูลค่าซื้อขายรวม 2.88 หมื่นล้านบาท
เช้านี้ SET เปิดกระโดดขึ้นผ่านแนวต้านบริเวณ 1615 ด้านสัญญาณของ RSI ระดับชั่วโมง แกว่งตัวแถวโซนกลาง ในขณะที่ด้านสัญญาณของ MACD ระดับวัน เริ่มยกตัวเข้าหา Signal line สะท้อนภาพดูดีขึ้นมาบ้าง อย่างไรก็ตาม ประเมินภาพบ่ายนี้ SET อาจแกว่งตัวขึ้นต่อ แต่ยังไม่น่าผ่านระดับแนวต้านที่ 1623 และเกิดการอ่อนแรงลง โดยมีระดับแนวรองรับที่ 1605 และ 1600
OSP ระดับวัน หลังจากที่ราคาได้ยกตัวขึ้นมาทำจุดสูงบริเวณ 38.5 ก็ได้มีการอ่อนแรงลงมาสร้างฐานเหนือแนวเส้นเชื่อม low to low แถว 34.75 ล่าสุด ราคายกตัวเข้าทดสอบแนวเส้นกด พร้อมด้วย vol ที่เพิ่มสูงขึ้น ด้านสัญญาณของ MACD ไต่ระดับขึ้นเหนือ Signal line ในแดนลบและมีแนวโน้มเข้าสู่แดนบวก สร้างโอกาสที่ราคาจะสามารถยกตัวข้ามผ่านแนวเส้นกดดังกล่าว แนะซื้อเก็งกำไร ลุ้นผ่านแนวเส้นกด โดยมีเป้าหมายที่บริเวณ 39 และมีแนวต้านถัดไปที่บริเวณ 42 ขณะที่ใช้การถดอยตัวหลุด 35.25 เป็น stop loss